हरदोई। मस्टर रोल में हेरफेर कर फर्जी कार्य दिखाकर मजदूरी का पैसा हड़पने का आरोप लगाकर सोमवार को कुछ ग्रामीणों ने कलेक्ट्रेट में प्रदर्शन किया। विकास खंड सांडी के ग्राम नोनखारा के ग्रामीणों ने जिलाधिकारी को संबोधित प्रार्थना पत्र नगर मजिस्ट्रेट को सौंपा। ग्रामीणों ने मनरेगा कार्यों में हीलाहवाली करने की शिकायत जिलाधिकारी से की है। ग्रामीणों ने कहा कि गांव में मनरेगा कार्यों में फर्जीवाड़ा किया गया है। इसमें छैलबिहारी के मकान के सामने से मुख्यमार्ग तक कार्य किया गया। जिसकी मजदूरी प्रधान द्वारा अभी तक नहीं दिया गया है। वहीं अब तो मस्टर रोल को बदलवाकर उनको के नाम को काट दिया गया हैै। ग्रामीणों ने मनरेगा कार्यों में हीलाहवाली की जांच करने के संबंध में जिलाधिकारी को संबोधित प्रार्थना पत्र नगर मजिस्ट्रेट बीएन सिंह को दिया है। इस मौके पर राम लडै़ते, मनोज, सुनीत, हरिश्चंद्र, रघुवीर, दिलाराम, ऋषि कुमार, सुनील कुमार, कमलेश व राम सागर आदि मौजूद रहे।